**Tiszavasvári Város Önkormányzata**

**Képviselő-testülete**

**170/2019. (V.14.) Kt. számú**

**határozata**

(mely egyben a Tiszavasvári Város Közétkeztetési Nonprofit Kft 5/2019. (V.14.) számú alapítói döntése)

**Az Esélytér Intézményfenntartóval gyermekétkeztetési feladatok ellátására kötendő megállapodásról**

Tiszavasvári Város Önkormányzata Képviselő-testülete ***„*Az Esélytér Intézményfenntartóval gyermekétkeztetési feladatok ellátására kötendő megállapodásról*”*** szóló előterjesztéssel kapcsolatban az alábbi határozatot hozza:

**1.1 Átadja** - a Költségvetési törvény 2. melléklet „Kiegészítő szabályok”–banfoglaltak alapján - **az Esélytér Intézményfenntartónak** (4400 Nyíregyháza, Csillag utca 3. szám képviseli: Nemes Ágnes) **a** **Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézményében végzett gyermekétkeztetési feladatot, Tiszavasvári Város Önkormányzata**, az **Esélytér Intézményfenntartó** és a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** között **létrejött köznevelési szerződés hatálybalépésének napjával.**

1.2 **Lemond** az 1. pontban foglalt **gyermekétkeztetési feladathoz kapcsolódó** - a Költségvetési törvény 2. számú melléklete „Kiegészítő szabályok” alcíme III.5. pont *ab)* alpont szerinti - **támogatásnak az átadással érintett ellátottakkal arányos, időarányos részéről, legkésőbb 2019. május 15. napjáig, 2019. szeptember 1. napjával.**

**2.1 Kezdeményezi** **Tiszavasvári Város Önkormányzata és** a **Magyarországi Magiszter Alapítvány, mint szerződő felek, valamint a Tiszavasvári Város Közétkeztetési Nonprofit Kft.** és a **Városi Kincstár Tiszavasvári,** mint **együttműködő felek** között – a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** **Tiszavasvári Tagintézményében** a gyermekek, tanulók számára a Gyvt. 21/A. § (1) bekezdésben meghatározott gyermekétkeztetés biztosítására – **2018. május 14. napján - kötött** **megállapodás** **közös megegyezéssel történő megszüntetését,** a határozat 1. mellékletében található megszüntető szerződésben foglaltak szerint.

2.2 A megszüntetés időpontja **Tiszavasvári Város Önkormányzata**, az **Esélytér Intézményfenntartó** (4400 Nyíregyháza, Csillag utca 3. képviseli: Nemes Ágnes elnök) és a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** (4031 Debrecen Wesselényi u. 4/b. képviseli: nagy Levente igazgató)között **létrejött köznevelési szerződés hatálybalépését megelőző nap.**

**3.1 Tiszavasvári Város Közétkeztetési Nonprofit Kft. legfőbb döntéshozó szerveként kezdeményezi** az **Esélytér Intézményfenntartó**, valamint a **Tiszavasvári Város Közétkeztetési Nonprofit Kft.** között, a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** **Tiszavasvári Tagintézményében** a gyermekek, tanulók számára a Gyvt. 21/A. § (1) bekezdésben meghatározott **gyermekétkeztetés biztosítására vonatkozó megállapodás megkötését, a** határozat 2. mellékletét képező tartalommal.

**3.2 A megállapodás Tiszavasvári Város Önkormányzata**, az **Esélytér Intézményfenntartó** (4400 Nyíregyháza, Csillag utca 3. képviseli: Nemes Ágnes elnök) és a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** (4031 Debrecen Wesselényi u. 4/b. képviseli: nagy Levente igazgató)között **létrejött köznevelési szerződés hatálybalépésétől 5 év határozott időtartamra szól.**

4. Felhatalmazza a polgármestert az 1. és 2. pont szerinti szerződések aláírására.

5. Felkéri a polgármestert, hogy

* jelen döntéssel összefüggésben **az Önkormányzat és a Közétkeztetési Kft. között 2018. január 29. napján kelt** - a Közétkeztetési Kft. által a közétkeztetés tekintetében ellátandó feladatokra vonatkozó – **szerződés módosítását készítse elő, és terjessze a Képviselő-testület elé.**
* a döntésről tájékoztassa a **Magyarországi Magiszter Alapítvány, a Tiszavasvári Város Közétkeztetési Nonprofit Kft., a Városi Kincstár Tiszavasvári** és az **Esélytér Intézményfenntartó** képviselőit

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

1. melléklet a 170/2019. (V.14.) Kt. számú határozathoz

**MEGSZÜNTETŐ SZERZŐDÉS**

mely létrejött a Tiszavasvári Város Önkormányzata Képviselő-testületének 170/2019. (V.14.) Kt. számú határozata alapján egyrészről

egyrészről: **Tiszavasvári Város Önkormányzata**

székhely: 4440 Tiszavasvári, Városháza tér 4. sz.

képviseli: Szőke Zoltán polgármester

törzsszáma: 732462

továbbiakban: Önkormányzat

másrészről: **Magyarországi Magiszter Alapítvány**

székhely: 4024 Debrecen Wesselényi utca 4/b.

képviseli: Csombordi József kuratóriumi elnök

továbbiakban: Alapítvány,

**továbbiakban együtt**: Szerződő felek, valamint

harmadrészről: **Tiszavasvári Város Közétkeztetési Nonprofit Kft.**

székhely:4440 Tiszavasvári, Városháza tér 4.

képviseli: Gáll Antalné ügyvezető

cégjegyzékszáma: 1509073088

továbbiakban: Közétkeztetési Kft.

negyedrészről: **Városi Kincstár Tiszavasvári**

székhely: 4440 Tiszavasvári, Báthori u. 6.

képviseli: Czirjákné Szabó Erika gazdasági vezető

továbbiakban: Kincstár,

**továbbiakban együtt: Együttműködő partnerek**

között alulírott helyen és napon a következő feltételek szerint:

**Előzmény:**

A Képviselő-testület a 114/2018. (V.14.) Kt. számú határozatával döntött arról, hogy **2018. szeptember 1. napjától határozatlan időre biztosítja** a Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézményében **a gyermekek, tanulók számára** a Gyvt. 21/A. § (1) bekezdésében meghatározott **gyermekétkeztetést.**

Tekintettel arra, hogy a **Magyarországi Magiszter Alapítvány valamennyi telephelye és alapfeladata vonatkozásában** a - működési engedély jogerőre emelkedésétől – határozatlan időre szólóan az **Esélytér Intézményfenntartó veszi át a fenntartói feladatokat, a fenntartáshoz szükséges személyi és tárgyi feltételekkel együtt,** beleértve az intézményen biztosított **gyermekétkeztetést is**, így a korábbi megállapodás megszüntetése, és az új fenntartóval új megállapodás megkötése válik szükségessé**.**

1. Felek közösen megállapodnak abban, hogy a **Tiszavasvári Város Önkormányzata és** a **Magyarországi Magiszter Alapítvány, mint szerződő felek,** valamint a **Tiszavasvári Város Közétkeztetési Nonprofit Kft. és a Városi Kincstár Tiszavasvári, mint együttműködő felek** között – a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** Tiszavasvári Tagintézményében a gyermekek, tanulók számára a Gyvt. 21/A. § (1) bekezdésben meghatározott gyermekétkeztetés biztosítására – **2018. május 14. napján kötött** **megállapodás** **közös megegyezéssel megszüntetik, Tiszavasvári Város Önkormányzata**, az **Esélytér Intézményfenntartó** (4400 Nyíregyháza, Csillag utca 3. képviseli: Nemes Ágnes elnök) és a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** (4031 Debrecen Wesselényi u. 4/b. képviseli: nagy Levente igazgató)között **létrejött köznevelési szerződés hatálybalépését megelőző naptól.**
2. Szerződő felek kijelentik, hogy egymással szemben a megszüntető szerződés aláírásának napjától kezdődően semminemű követelésük nincs.
3. A jelen szerződésben nem szabályozott kérdések tekintetében a Polgári Törvénykönyv rendelkezései az irányadóak.

Tiszavasvári, 2019…...

……………………………………………… ………………………………………..

**Tiszavasvári Város Önkormányzata Magyarországi Magiszter Alapítvány**

**képviseli képviseli**

**Szőke Zoltán polgármester Csombordi József elnök**

A jelen szerződésben foglaltakat együttműködő félként tudomásul veszem:

…………………………………………….. …………………………………………

**Tiszavasvári Város Közétkeztetési Városi Kincstár Tiszavasvári**

**Nonprofit Kft**. képviseli

 **képviseli**   **Czirjákné Szabó Erika**

**Gáll Antalné ügyvezető gazdasági vezető**

1. melléklet a 170/2019. (V.14.) Kt. számú határozathoz

**Megállapodás gyermekétkeztési feladatok ellátására**

mely létrejött egyrészről: **Tiszavasvári Város Önkormányzata**

székhely: 4440 Tiszavasvári, Városháza tér 4. sz.

képviseli: Szőke Zoltán polgármester

törzsszáma: 732462

továbbiakban: **Önkormányzat**

másrészről: **Esélytér Intézményfenntartó**

székhely: 4400 Nyíregyháza, Csillag utca 3.

képviseli: Nemes Ágnes elnök

továbbiakban: **Intézményfenntartó**,

**továbbiakban együtt**: Szerződő felek, valamint

harmadrészről: **Tiszavasvári Város Közétkeztetési Nonprofit Kft.**

székhely:4440 Tiszavasvári, Városháza tér 4.

képviseli: Gáll Antalné ügyvezető

cégjegyzékszáma: 1509073088

továbbiakban: **Közétkeztetési Kft.,** mint **Együttműködő partner**

között a mai napon az alábbi feltételekkel:

**I. Előzmények**

1.) Szerződő felek előzményként rögzítik, hogy a Pünkösdi Egyház intézménye, az **Esélytér Intézményfenntartó és a Magyarországi Magiszter Alapítvány között megállapodás jött létre** a fenntartói jog átadásáról 2019. február 18. napján, a **Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézménye (óvoda és iskola)** vonatkozásában.Jelenleg a gyermekétkeztetési feladatellátást az Önkormányzat biztosítja. Az **Esélytér Intézményfenntartó** képviselői kezdeményezték, hogy **a gyermekétkeztetési feladatokat 2019. szeptember 1. napjától az Esélytér Intézményfenntartó lássa el, tekintettel arra, hogy a fenntartóváltás nyilvántartásba vételéről szóló határozat és a működési engedély módosításáról szóló határozat véglegessé válásának időpontjától – várhatóan 2019. szeptember 1. napjától – a fenntartói jog is átadásra kerül.**

2.) A **gyermekek védelméről és a gyámügyi igazgatásról szóló 1997. évi XXXI. törvény** (továbbiakban: Gyvt.) 21/A (3) bekezdése alapján a gyermekétkeztetést biztosítja

*a)* **a települési önkormányzat**

*aa)* az általa fenntartott bölcsődében, mini bölcsődében és óvodában, továbbá

*ab)* a közigazgatási területén a tankerületi központ, valamint az állami szakképzési és felnőttképzési szerv (e § alkalmazásában a továbbiakban együtt: köznevelési fenntartó) által fenntartott nem bentlakásos nevelési-oktatási intézményben,

*b)* **az egyházi és a nem állami fenntartó** az általa fenntartott nem bentlakásos intézményben,

*c)* **a fenntartó** az egyéb állami fenntartású nem bentlakásos intézményben.

3.) **Magyarország 2019. évi központi költségvetéséről szóló 2018. évi L. törvény** (továbbiakban: Költségvetési törvény) alapján **a települési önkormányzatokat kötött felhasználású támogatás illeti meg** az általuk a bölcsődében, mini bölcsődében, a fogyatékos személyek nappali intézményében elhelyezett gyermekek számára biztosított, továbbá **az óvodai, iskolai,** kollégiumi és externátusi **gyermekétkeztetés egyes kiadásaihoz**. A Költségvetési törvény 2. melléklete III. 5. pont a) alpontja alapján **a központi költségvetés támogatást biztosít a települési önkormányzatoknak az általuk biztosított intézményi gyermekétkeztetési feladattal összefüggésben** felmerülő bérjellegű kiadások és üzemeltetési kiadásokhoz a személyi térítési díjból származó elvárt bevételek figyelembevételével. A Költségvetési törvény 2. számú melléklete „Kiegészítő szabályok” alcíme rendelkezik arról, hogy **amennyiben a települési önkormányzat önkormányzati körön kívüli szervezetnek ad át gyermekétkeztetési feladatot**, úgy le kell mondania az 1.) pontban foglalt gyermekétkeztetési feladathoz kapcsolódó - a Költségvetési törvény 2. számú melléklete „Kiegészítő szabályok” alcíme III.5. pont *ab)* alpont szerinti - támogatásnak az átadással érintett ellátottakkal arányos, időarányos részéről.

**II. A szerződés tárgya, időtartama**

1.) Az **Intézményfenntartó** a Költségvetési törvény 2. melléklet „Kiegészítő szabályok”–banfoglaltak alapján **átveszi az Önkormányzattól,** ezzel egyidejűleg **az Önkormányzat átadja az Intézményfenntartónak a gyermekétkeztetési feladatot, így az Intézményfenntartó a köznevelési feladatellátásra vonatkozó köznevelési szerződés hatálybalépésétől – 2019. ………………… napjától – 5 év időtartamra biztosítja** a Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézményében **a gyermekek, tanulók számára** a Gyvt. 21/A. § (1) bekezdésében meghatározott **gyermekétkeztetést.**

2.) Az Intézményfenntartó az 1.) pontban meghatározott gyermekétkeztetési feladat ellátásáról a **Közétkeztetési Kft. útján,** a Tiszavasvári, Petőfi u. 4., Petőfi u. 24. sz. és a Kossuth u. 76. sz. alatti épületek tálalókonyháiban gondoskodik, **az Intézményfenntartó és a Közétkeztetési Kft. között** kötendő **külön szerződés alapján.**

**III. Közétkeztetési feladatellátással kapcsolatos rendelkezések**

1.) Az étkeztetési feladat magában foglalja a gyermekétkeztetés biztosítását, az étel szállítását, kiosztását.

2.) Az Intézményfenntartó az étkeztetést a Közétkeztetési Kft. útján teljes körűen látja el. A Közétkeztetési Kft. jelen szerződés tárgyát képező feladatellátáshoz szükséges konyhák és ebédlők használatára az Intézményfenntartóval kötött bérleti szerződés alapján jogosult.

A Közétkeztetési Kft. az ellátás biztosítása érdekében szükséges alkalmazottak foglalkoztatásán, az adagok minőségi és mennyiségi ellenőrzésén és kiosztásán túl gondoskodik a tálaláshoz használt szállító és tálaló edények, evőeszközök mosogatásáról, a konyha takarításáról, a jogszabályi előírásokban meghatározott higiénés körülmények betartásáról. Az ebédlők tisztántartása az Intézményfenntartó feladata és költsége.

3.) Az Önkormányzat az intézményi térítési díjat a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendeletében állapítja meg. A tanulók étkezési térítési díjának beszedését az Intézményfenntartó végzi.

4.) Az Intézményfenntartó a köznevelési feladatokhoz kapcsolódó étkeztetési feladat-ellátáshoz szükséges adatszolgáltatást tanulói vonatkozásában biztosítja. Az Intézményfenntartó naponta rendelkezésre bocsátja a napi étkezés lebonyolításához szükséges adatokat a Közétkeztetési Kft. részére. A pótrendeléseket és lemondásokat a tárgynapot megelőző tanítási napon 9 óráig jogosult az Intézményfenntartó jelezni.

5.) Az Intézményfenntartó a térítési díj kedvezményeket nyilvántartja, a megállapítás alapjául szolgáló dokumentumok érvényességét figyelemmel kíséri és az érvényességi határidő lejártára felhívja a szülő, gondviselő figyelmét, továbbá gondoskodik az új dokumentumok bekéréséről. Az Intézményfenntartó a térítési díj-kedvezmények megállapításának alapjául szolgáló dokumentációt 2 évig megőrzi.

**IV. Költségek viselésére vonatkozó rendelkezések**

1.) Jelen szerződésben **foglalt feladatellátás tekintetében a központi költségvetésből normatíva igénylésére az Intézményfenntartó jogosult** a Költségvetési törvény 2. melléklete III. 5. pont a) alpontja alapján.

2.) Felek megállapodnak abban, hogy **az Önkormányzat jelen szerződés tárgyát képező feladatellátáshoz kapcsolódó** – az Önkormányzat által már megigényelt - **normatíváról 2019. szeptember 1. napját követő időszakra vonatkozóan lemond, azzal, hogy Intézményfenntartó a vonatkozó jogszabályi előírásoknak megfelelő határidőben gondoskodik jelen szerződés tárgyát képező feladatellátáshoz kapcsolódó normatíva igényléséről.**

**V. A szerződés megszűnése, megszüntetése**

1. Jelen megállapodás **közös megegyezéssel** megszüntethető, azzal, hogy a **közös megegyezéssel történő megszüntetésre irányuló kezdeményezéseket az adott év március 31-ig lehet megtenni a következő nevelési évre vonatkozóan.**
2. Jelen megállapodás **rendkívüli felmondással felmondható**, amennyiben az **Intézményfenntartó vagy az Intézmény** jelen megállapodásban foglalt kötelezettségének a **külön jogszabályban foglalt határidőn belül felszólításnak nem tesz eleget**.

3.) Együttműködő felek tudomásul veszik, hogy **jelen megállapodást kizárólag közös megegyezéssel, írásban módosíthatják.** A megállapodás módosítását bármelyik fél írásban kezdeményezheti.

**VI. Egyéb rendelkezések**

1.) Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

2). Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

3.) A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták.

4.) Jelen szerződésben a Tiszavasvári Város Közétkeztetési Nonprofit Kft. (székhely: 4440 Tiszavasvári, Városháza tér 4.) és a Városi Kincstár Tiszavasvári (4440 Tiszavasvári, Báthori u. 6.) együttműködő partnerként vesznek részt, így a szerződés aláírása részükről annak hatályosságát nem érinti.

5.) A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), valamint az egyéb vonatkozó jogszabályok előírásait kell alkalmazni.

6.) Jelen szerződést Tiszavasvári Város Önkormányzata Képviselő-testülete „*Az Esélytér Intézményfenntartóval gyermekétkeztetési feladatok ellátására kötendő megállapodásról*”szóló 170/2019. (V.14.) Kt. számú határozatával hagyta jóvá.

7.) Jelen szerződés egymással mindenben megegyező 8 eredeti példányban készült.

Tiszavasvári, 2019. május …..

……………………………………………… ………………………………………..

**Tiszavasvári Város Önkormányzata Esélytér Intézményfenntartó**

**képviseli képviseli**

 **Szőke Zoltán polgármester Nemes Ágnes elnök**

A jelen szerződésben foglaltakat együttműködő félként tudomásul veszem:

……………………………………………..

**Tiszavasvári Város Közétkeztetési Nonprofit Kft**.

**képviseli**

**Gáll Antalné ügyvezető**